Държавен вестник, бр. 76, 2021 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  76
Глава 6.7 - Проектиране, конструкция, проверка и изпитване на преносими цистерни и многоелементни газови контейнери 
 
697 
 
6.7.4.5.10 
Тръбите се проектират, конструират и инсталират така, че да се избегне рискът от повреда, дължаща се на 
топлинно разширение и свиване, механичен удар и вибрации. Всички тръби трябва да са изработени от 
подходящ материал. За да се предотврати изтичане при пожар, трябва да се използват само стоманени 
тръби и заварени връзки между кожуха и връзката към първия затварящ механизъм на всеки изход. 
Методът на прикрепване на затварящия механизъм към тази връзка трябва да е удовлетворителен за 
компетентния орган или за упълномощен от него орган. На други места тръбните връзки се заваряват, 
когато е необходимо. 
 
6.7.4.5.11 
Съединенията в медните тръби трябва да бъдат запоени или да имат също толкова здрава метална спойка. 
Точката на топене на материалитеза запояване с твърд припой не трябва да бъде по-ниска от 525°C. 
Съединенията не трябва да намаляват якостта на тръбата, както може да се случи при рязане на резби. 
 
6.7.4.5.12 
Материалите в конструкцията на клапаните и принадлежностите трябва да имат задоволителни свойства 
при най-ниската работна температура на преносимата цистерна. 
 
6.7.4.5.13 
Налягането на разрушаване на всички фитинги на тръбопроводите и тръбите трябва да бъде не по-ниско от 
най-високото от четири пъти максимално допустимото работно налягане на корпуса или четири пъти 
налягането, на което той може да бъде подложен при експлоатация с помощта на помпа или друго 
устройство (с изключение на устройствата за понижаване на налягането). 
 
6.7.4.6 Устройства за понижаване на налягането 
 
6.7.4.6.1 
 Всеки корпус трябва да бъде снабден с не по-малко от две независими пружинни устройства за понижаване 
на налягането. Устройствата за понижаване на налягането трябва да се отварят автоматично при налягане 
не по-малко от максимално допустимото работно налягане и да са напълно отворени при налягане, равно 
на 110% от максимално допустимото работно налягане. След изпразване тези устройства се затварят при 
налягане не по-ниско от 10% под налягането, при което започва изпразването, и остават затворени при 
всички по-ниски налягания. Устройствата за понижаване на налягането трябва да са от тип, който е устойчив 
на динамични сили, включително пренапрежение. 
 
6.7.4.6.2 
Корпусите за незапалими хладилни втечнени газове и водород могат освен това да имат чупливи дискове 
успоредно с пружинните устройства, както е посочено в 6.7.4.7.2 и 6.7.4.7.3. 
 
6.7.4.6.3 
Устройствата за понижаване на налягането трябва да бъдат проектирани така, че да предотвратяват 
навлизането на чужди вещества, изтичането на газ и развитието на опасно свръхналягане. 
 
6.7.4.6.4 
 Устройствата за понижаване на налягането се одобряват от компетентния  орган или от упълномощен от 
него орган. 
 
6.7.4.7 Капацитет и регулиране на устройствата за понижаване на налягането 
 
6.7.4.7.1 
В случай на загуба на вакуум във вакуумно изолирана цистерна или загуба на 20% от изолацията на 
цистерна, изолирана с твърди материали, комбинираният капацитет на всички монтирани устройства за 
понижаване на налягането трябва да бъде достатъчен, така че налягането (включително натрупването) 
вътре в корпуса да не надвишава 120% от максимално допустимото работно налягане. 
 
6.7.4.7.2 
При незапалимите хладилни втечнени газове (с изключение на кислород) и водорода този капацитет може 
да бъде постигнат чрез използването на чупливи дискове, успоредно с необходимите предпазни устройства. 
Чупливите дискове трябва да се разрушават при номинално налягане, равно на изпитвателното налягане на 
корпуса. 
 
6.7.4.7.3 
При обстоятелствата, описани в 6.7.4.7.1 и 6.7.4.7.2, заедно с пълното поглъщане от огън, комбинираният 
капацитет на всички монтирани устройства за понижаване на налягането трябва да бъде достатъчен, за да 
се ограничи налягането в корпуса до изпитвателното налягане. 
 
6.7.4.7.4 
Необходимият капацитет на устройствата за понижаване на налягането се изчислява в съответствие с 
утвърден технически кодекс, признат от компетентния орган.* 
 
6.7.4.8 Маркиране на устройствата за понижаване на налягането 
 
6.7.4.8.1 
Всяко устройство за понижаване на налягането трябва да бъде ясно и трайно маркирано със следното: 
.1 налягането (в bar или kPa), при което е настроено да започне освобождаване; 
.2 допустимото отклонение при налягането на освобождаване, за пружинни устройства; 
.3 еталонната температура, съответстваща на номиналното налягане, за чупливи дискове; 
.4 номиналния дебит на устройството в стандартни кубични метра въздух за секунда (m3/s); и 
.5 площта на напречния разрез на пружинните устройства за понижаване на налягането и чупливите 
дискове в mm². 
 
Когато е възможно, се посочва и следната информация: 
.6 име на производителя и съответен каталожен номер. 
 
6.7.4.8.2 
Номиналният дебит, маркиран върху устройствата за понижаване на налягането, се определя съгласно 
ISO 4126-1:2004 и ISO 4126-7:2004. 
 
*  Вижте например CGA S-1.2-2003 „Стандарти за устройства за понижаване на налягането – Част 2 – Товарни и преносими 
цистерни за сгъстени газове. 
Глава 6.7 - Проектиране, конструкция, проверка и изпитване на преносими цистерни и многоелементни газови контейнери 
698 
6.7.4.9 Връзки към устройствата за понижаване на налягането 
6.7.4.9.1 
 Връзките към устройствата за понижаване на налягането трябва да бъдат с достатъчен размер, за да 
може изпуснатото количество да премине неограничено към предпазното устройство. Между корпуса и 
устройствата за понижаване на налягането не се монтира спирателен клапан, освен когато са предвидени 
дублиращи устройства за поддръжка или по други причини и спирателните клапани, обслужващи реално 
използваните устройства, са заключени отворени или спирателните клапани са заключени така, че винаги 
да са изпълнение разпоредбите на 6.7.4.7. Не трябва да има препятствия в отвора, водещ до 
вентилационна шахта или устройство за понижаване на налягането, които могат да ограничат или 
прекъснат потока от корпуса към това устройство. Тръбата за изпускане на пари или течности от изходния 
отвор на устройствата за понижаване на налягането, когато се използва такава, изпуска освободените 
пари или течност в атмосферата при условия на минимално противоналягане върху устройството за 
понижаване на налягането. 
 
6.7.4.10 
 
 Разположение на устройствата за понижаване на налягането 
6.7.4.10.1 
Всеки вход на устройството за понижаване на налягането е разположен върху корпуса на възможно най-
близкото до надлъжния и напречния център на корпуса място.  Всички входове на устройството за 
понижаване на налягането, при условия на максимално пълнене, се разполагат в пространството за пари 
на корпуса и устройствата се разполагат така, че да осигуряват неограничено изпускане на парите.  При 
охладени втечнени газове изпусканата пара трябва да бъде насочена далеч от цистерната и по такъв 
начин, че да не може да въздейства върху цистерната. Допускат се защитни устройства, които отклоняват 
потока на парите, при условие че не се намалява необходимият капацитет на устройствата за 
освобождаване. 
6.7.4.10.2 
Предприемат се мерки за предотвратяване на достъпа на неупълномощени лица до устройствата за 
понижаване на налягането и за защита на устройствата от повреди, причинени от преобръщане на 
преносимата цистерна. 
6.7.4.11 
 Измервателни уреди 
6.7.4.11.1 
Освен ако преносимата цистерна не е предназначена за пълнене с маса, тя трябва да бъде оборудвана с 
едно или повече измервателни устройства. 
Не се използват стъклени нивелири и измервателни уреди, изработени от друг чуплив материал, които са 
в пряк контакт със съдържанието на корпуса. 
6.7.4.11.2 
В кожуха на вакуумно изолирана преносима цистерна се осигурява връзка за вакуумметър. 
6.7.4.12 
 Опори, рамки, повдигателни и закрепващи приспособления за преносими цистерни 
6.7.4.12.1 
Преносимите цистерни се проектират и конструират с опорна конструкция, която осигурява сигурна основа 
по време на превоз. Силите, посочени в 6.7.4.2.12, и коефициентът на безопасност, посочен в 6.7.4.2.13, 
се разглеждат в този аспект на конструкцията. Плъзгачи, рамки, гнезда или други подобни структури са 
приемливи. 
6.7.4.12.2 
Комбинираните натоварвания, причинени от опорите на преносимата цистерна (като гнезда, рамки и т.н.) и 
повдигателните и закрепващи приспособления за преносими цистерни не трябва да причиняват 
прекомерно натоварване в която и да е част от цистерната. Трайни подемни и закрепващи 
приспособления се монтират на всички преносими цистерни. За предпочитане е те да бъдат монтирани на 
опорите на преносимата цистерна, но могат да бъдат закрепени към укрепващи плочи, разположени върху 
цистерната, в опорните точки. 
6.7.4.12.3 
При проектирането на опорите и рамките се вземат предвид ефектите от корозията. 
6.7.4.12.4 
Жлебовете за вилките на високоповдигачи трябва да могат да бъдат затваряни. Механизмите за 
затваряне на жлебовете за вилките на високоповдигачи са част от рамката или са трайно прикрепени към 
нея. Преносимите цистерни с едно отделение с дължина по-малка от 3,65 m не е необходимо да имат 
затворени жлебове за вилките на високоповдигачи, при условие че: 
.1 цистерната и всички принадлежности са добре защитени от удар от лопатките на високоповдигача; и 
.2 
разстоянието между центровете на жлебовете за вилките на високоповдигачи е най-малко половината 
от максималната дължина на преносимата цистерна. 
6.7.4.12.5 
Когато преносимите цистерни не са защитени по време на превоз съгласно 4.2.3.3, корпусите и сервизното 
оборудване трябва да бъдат защитени срещу повреда на корпуса и сервизното оборудване в резултат на 
страничен или надлъжен удар или преобръщане. Външните принадлежности трябва да бъдат защитени 
така, че да се предотврати освобождаването на съдържанието на корпуса при удар или преобръщане на 
преносимата цистерна върху принадлежностите. Примерите за такава защита включват: 
.1  защита срещу страничен удар, която може да включва надлъжно разположени пръти, защитаващи 
корпуса от двете страни на нивото на средната линия; 
.2 
защита на преносимата цистерна срещу преобръщане, която може да включва подсилващи пръстени 
или пръти, закрепени по цялата рамка; 
.3 защита срещу удар отзад, която може да включва броня или рама; 
.4 
защита на корпуса срещу повреда от удар или преобръщане чрез използване на рамка в съответствие 
с ISO 1496-3:1995. 
.5 защита на преносимата цистерна срещу удар или преобръщане на вакуумно-изолационния кожух.